**VIRTUALNA UČIONICA – UČIMO ZAJEDNO!**

**RAZRED: 4.B**

**NASTAVNI TJEDAN: 23.3. – 27.3.2020.**

**3. SAT NA DALJINU: 23.3.2020. PONEDJELJAK**

**NASTAVNA JEDINICA: Wer macht was zu Hause? (Tko što radi kod kuće?)**

**ROK ZA IZVRŠAVANJE OBAVEZA: 25.3.2020. SRIJEDA**

PODSJETNIK!

Nadam se da ste svi odigrali online-zadatke zadane u srijedu i u bilježnicu prepisali ili isprintali i zalijepili riječi iz tih zadataka:

**In der Familie**  18. März 2020

Wie viele Kinder gibt es in der Familie? – Koliko djece ima u obitelji?

der Junge, -n – dječak

das Haustier, -e – kućni ljubimac

Wie viele Haustiere …? – Koliko ljubimaca…?

die Katze, -n - mačka

das Einzelkind, - er – jedinac, jedinica

Kad se vratimo u školu (a svi se nadamo što prije), pregledat ću vaše bilježnice!

**SADRŽAJI DANAŠNJEG SATA**

1) Otvorite **udžbenik na str. 44** i ponovite **nazive prostorija**: pročitajte naslovi sve riječi naglas, a ako se ne sjećate kako se te riječi točno izgovaraju, poslušajte prvo **zvučni zapis 37** s CD-a.

2) Otvorite **udžbenik na str. 45** s naslovom **„Wer macht was?“** i pažljivo promotrite slike.

**Was macht die Person auf dem Bild (1 – 6)?** Što radi osoba na slici (1 – 6)?

Bild 1: Frau Gruber kocht. – Gospođa Gruber kuha.

Bild 2: Katja lernt. – Katja uči.

Bild 3: Monika **spült das Geschirr**. – Monika pere posuđe.

Bild 4: Paul **saugt Staub**. – Paul usisava prašinu.

Bild 5: Herr Gruber telefoniert. – Gospodin Gruber telefonira.

Bild 6: Inge **duscht**. – Inge se tušira.

Ljubičasto su obilježeni novi izrazi.

3) Sada poslušajte **zvučni zapis 39** s CD-a i pokažite sliku o kojoj se govori.

Zvučni zapis poslušajte barem 2 puta, a kod 3. i 4. slušanja iza svake rečenice stisnite PAUZU i naglas ponovite rečenicu oponašajući točan izgovor.

4) PODSJETNIK!

Već znamo da njemačke imenice često NISU istoga roda kao hrvatske (npr. ***das*** *Zimmer – soba* je u njemačkom srednji rod, dok je u hrvatskome ženski).

Za sve vas, lidranovce i lidranovke, i vas koji ste bili bolesni kad smo to radili u školi nudim mali pregled stambenih objekata i prostorija (rod i značenje imenica) na temu lekcije HIER WOHNE ICH (OVDJE JA STANUJEM) koju danas dovršavamo. Ako to još niste prepisali u bilježnicu, ovako prepišite ili isprintajte i zalijepite ove riječi:

|  |  |  |
| --- | --- | --- |
| **JEDNINA** | **MNOŽINA** | **ZNAČENJE** |
| der Flur | -e (čitamo: die Flure) | hodnik |
| die Wohnung | -en (die Wohnungen) | stan |
| die Küche | -n (die Küchen) | kuhinja |
| die Toilette | -n (die Toiletten) | WC, zahod |
| das Haus | die Häuser | kuća |
| das Zimmer | die Zimmer | soba |
| das Wohnzimmer  | die Wohnzimmer | dnevni boravak |
| das Schlafzimmer  | die Schlafzimmer | spavaća soba |
| das Badezimmer ili kraćedas Bad | die Badezimmerdie Bäder | kupaonica |
| das Kinderzimmer | die Kinderzimmer | dječja soba |

Znamo da član imenice označava: **der** muški, **die** ženski, a **das** srednji rod, dok običnom olovkom napisani **die** označava član svih imenica u množini (bez obzira na to kojega su roda).

5) Pogledajmo još jednom slike na str. 45 i **usporedimo** ove hrvatske i njemačke rečenice!

**Was ist das? (Što je to?)** ali je: **Wo ist…? (Gdje je…)?**

 **Wo telefoniert…? (Gdje telefonira…?)**

Bild 5: Das ist **der** Flur. Herr Gruber telefoniert **im** Flur.

 To je hodn**ik**. Gospodin Gruber telefonira u hodni**ku**.

Bild 6: Das ist **das** Badezimmer. Inge duscht **im** Badezimmer.

 To je kupaon**ica**. Inge se tušira u kupaon**ici**.

Bild 1: Das ist **die** Küche. Frau Gruber kocht **in der** Küche.

 To je kuh**inja**. Gospođa Gruber kuha u kuh**inji**.

ZAKLJUČAK

Imenice plave i zelene boje (muški i srednji rod) dijele, dakle, isti oblik **im** / **im** kada hoćemo reći gdje netko nešto radi ili gdje se nalazi:

hodnik – **der** Flur ali je: u hodniku – **im** Flur

kupaonica – **das** Badezimmer u kupaonici – **im** Badezimmer

soba – **das** Zimmer u sobi – **im** Zimmer

dnevni boravak – **das** Wohnzimmer u dnevnom boravku – **im** Wohnzimmer

dječja soba – **das** Kinderzimmer u dječjoj sobi – **im** Kinderzimmer

spavaća soba – **das** Schlafzimmer u spavaćoj sobi – **im** Schlafzimmer

kuća – **das** Haus u kući – **im** Haus

Imenice crvene boje (ženski rod) imaju za to svoj poseban oblik **in der**.

On je slučajno isti kao onaj der kod muške riječi Flur u našem primjeru gore lijevo.

Jednostavno naučite napamet gotove izraze s desne strane:

kuhinja – **die** Küche ali je: u kuhinji – **in der** Küche

WC – **die** Toilette u WC-u – **in der** Toilette

stan – **die** Wohnung u stanu – **in der** Wohnung

NEMOJTE BRKATI SLIČNE RIJEČI:

njemački **wer?** – tko? engleski **where**? – gdje? (i izgovor je ipak malo drugačiji)

njemački **wo?** – gdje?

6) Sada riješite **zadatak 7 na str. 45 udžbenika:** na svaku crtu upišite naziv prostorije, npr. *Badezimmer* (oblik *im* ili *in der* već piše u rečenici).

**DOMAĆA ZADAĆA (RIJEŠITE DO SRIJEDE 23.3. ILI DO NAJKASNIJE DO PONEDJELJKA 29.3.)**

**a) Udžbenik zelene str. 47 i 47 – zadaci 1, 2, 3, 4**

Prvo obavezno pročitajte uputu i pogledajte navedeni primjer, onda rješavajte zadatak!

Kad sve napravite, pogledajte RJEŠENJA na str. 111 – LEKTION 4, usporedite ih sa svojima, stavite si kvačice za točne odgovore, a minuse za netočne, te na kraju pošteno zbrojite sve bodove i sami sebe ocijenite s jednim od tri smajlića. 😊

Rješenja ne šaljete meni. Kad se ponovo vidimo u školi, provjerit ću i vaše udžbenike i radne bilježnice!

**b) Radna bilježnica str. 31 – zadaci 7, 8 i 9**

U 9. zadatku pronađite u svakoj rečenici 2 pogrešno napisane riječi, a na desnu crtu **napišite točno samo te 2 riječi** (a ne rečenice jer nema mjesta).

Rješenja tih zadataka ću vam poslati u SRIJEDU, pa ćete ih sami provjeriti i ispraviti pogreške.

**Sljedeći PLAN PLOČE obavezno prepišite ili isprintajte i zalijepite u bilježnicu! Tschüs! 😊**

 der 25. März 2020

**Wer macht was zu Hause?**

spülen das Geschirr – prati posuđe PAZI!

saugen Staub – usisavati prašinu njem. **wer?** – tko? engl. **where**? – gdje?

duschen – tuširati se njem. **wo?** – gdje?

**Was ist das? (Što je to?)** ali je: **Wo ist…? (Gdje je…)?**

 **Wo telefoniert…? (Gdje telefonira…?)**

Bild 5: Das ist **der** Flur. Herr Gruber telefoniert **im** Flur.

 To je hodn**ik**. Gospodin Gruber telefonira u hodni**ku**.

Bild 6: Das ist **das** Badezimmer. Inge duscht **im** Badezimmer.

 To je kupaon**ica**. Inge se tušira u kupaon**ici**.

Bild 1: Das ist **die** Küche. Frau Gruber kocht **in der** Küche.

 To je kuh**inja**. Gospođa Gruber kuha u kuh**inji**.